Komission päätös,
tehty 18 päivänä toukokuuta 2001,
Saksan neuvoston asetuksen (EY) N:o 1493/1999 mukaisesti esittämästä viinintuotantokykyä koskevasta selvityksestä
(tiedoksiannettu numerolla K(2001) 1432)
(Ainoastaan saksankielinen teksti on todistusvoimainen)
(2001/414/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on muutettuna asetuksella (EY) N:o 2826/2000(2), ja erityisesti sen 23 artiklan 4 kohdan,
sekä katsoo seuraavaa:
(1) Asetuksen (EY) N:o 1493/1999 16 artiklassa säädetään viinialan tuotantokykyä koskevasta selvityksestä. Selvitys on edellytyksenä sääntöjen vastaisesti istutettujen alojen säännönmukaistamiselle, istutusoikeuksien lisäämiselle sekä rakenneuudistukseen ja uusiin lajikkeisiin siirtymiseen tarkoitetun tuen myöntämiselle.
(2) Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetun komission asetuksen (EY) N:o 1227/2000(3) 19 artiklassa säädetään selvitykseen sisältyvien tietojen yksityiskohtaisuudesta.
(3) Saksa on toimittanut komissiolle 22 päivänä syyskuuta 2000 ja 12 päivänä joulukuuta 2000 päivätyillä kirjeillä asetuksen (EY) N:o 1493/1999 16 artiklassa tarkoitetut tiedot. Komissio voi näiden tietojen perusteella todeta, että Saksa on laatinut selvityksen.
(4) Tämä päätös ei tarkoita, että komissio on vahvistanut selvitykseen sisältyvien tietojen oikeellisuuden tai siinä mainitun lainsäädännön yhdenmukaisuuden yhteisön oikeuden kanssa. Se ei rajoita mainittuja seikkoja koskevan komission päätöksen tekemistä.
(5) Tässä päätöksessä säädetyt toimenpiteet ovat viinin hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Komissio toteaa, että Saksa on laatinut asetuksen (EY) N:o 1493/1999 16 artiklassa tarkoitetun selvityksen.
1 artikla
Tämä päätös on osoitettu Saksan liittotasavallalle.
Tehty Brysselissä 18 päivänä toukokuuta 2001.